钦定古今图书集成/明伦汇编/闺媛典/第344卷 > 何文渊妾
## 钦定古今图书集成/明伦汇编/闺媛典/第344卷 > 何文渊妾

按名山藏《臣林记》，景帝之废沂王而立太子也，吏部
尚书何文渊拟草诏语。及天顺改元，文渊家居，旦夕
虞祸，自经死。有所爱妾，霸州人诸子令之嫁，不肯县
人揭稽者，文渊门人，为侍郎，谪官家居，奏文渊死，实。
其诸子逼之以脱祸，又逼嫁文渊所爱妾，诏逮系狱，
拷掠霸州妾剁十指，为诸子讼冤，并释归霸州。妾谓
文渊诸子曰：“诸郎谓我不能节耶？今日非我，诸郎毙
矣。”文渊诸子乃罗拜霸州妾阶下，尊称之曰霸州夫
人。